"Cad-järjestelmä olisi ollut kalliimpi" - Digitoday - Ilta-Sanomat
Julkaistu: 20.2.2006 15:34
- Järjestelmähankinnan takana oli tarve pysyä työkalujen suhteen ajan hermolla, kertoo Talentekin projektipäällikkö Mikko Uljas. Tilaajista esimerkiksi Tiehallinto pisteyttää suunnittelijoiden tekniset valmiudet, joten kilpailussa mukana pysyminen vaatii insinööritoimistoilta nykyaikaiset välineet, Uljas huomauttaa Teklan mukaan.- Halusimme nykyaikaisen järjestelmän, joka on Suomessa yleisesti käytössä. Vaihtoehtoja jäi kaksi, cad-pohjainen järjestelmä sekä 3d-mallintamiseen perustuva Tekla Xstreet. Vertailussa Teklan järjestelmä osoittautui hinta-laatu-suhteeltaan paremmaksi, Uljas valottaa.- Cad-järjestelmä olisi ollut jo hankintahinnaltaan kaksi kertaa kalliimpi ja siinä olisi ollut myös korkeammat ylläpitokustannukset. Työn tuottavuuden olisi pitänyt parantua huikeasti, jotta eron olisi voinut kuroa kiinni.Tekla Xstreet valjastetaan Uljaksen mukaan muun muassa tie- ja rakennussuunnitteluun, pohjatutkimusaineistojen käsittelyyn sekä ympäristösuunnitteluun.
Tekla ja saksalainen SHH GmbH SystemHaus Hemminger aloittavat Tekla Xpower -verkkotietojärjestelmän jälleenmyyntiyhteistyön Saksassa ja Puolassa. SHH:n toimitusjohtaja uskoo, että Tekla Xpower soveltuu erinomaisesti laajentamaan yhtiön olemassa olevaa energiatoimialan tuotetarjontaa. Lue lisää ›